**Előterjesztés a Képviselő-testület 2023.01. ….-i ülésére**

**Tárgy** : költségvetési rendelet I. fordulós tárgyalása

**Tisztelt Képviselő-testületi tagok!**

Az előterjesztés mellékletét képező költségvetési rendeleti tervezetet bocsátom a Szervezeti És Működési Szabályzatban rögzítettek alapján I. fordulós tárgyalásra.

Kérem, hogy az előterjesztésben foglaltakat mérlegelni szíveskedjenek és határozzanak azok változtatásáról vagy rögzíthetőségéről a véglegesnek tekinthető költségvetési rendelet megalkotásához.

Kecskéd, 2023. 01. …

Grúber Zoltán s.k.

polgármester

***Kecskéd Község Önkormányzat Képviselő-testületének***

***…..2023. (II. ….) önkormányzati rendelete***

***Kecskéd Község Önkormányzatának 2023. évi költségvetéséről***

# Kecskéd Községi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdésének f) pontjában meghatározott feladatkörében eljárva következőket rendeli el:

# 1. A költségvetés bevételei és kiadásai

1. §

(1) Jelen rendelet 1. és 2. melléklete szerint

a) az önkormányzat 2023. évi költségvetési kiadásainak fedezetéül szolgáló bevételek főösszegét 700.928.257 Ft-ban állapítja meg, amelyből felhalmozási célú bevétel 0 Ft, a működési célú bevétel 273.602.055 Ft, finanszírozási célú bevétel 427.326.202 Ft.

b) az önkormányzat összes kiadását 700.928.257 Ft-ban, ezen belül költségvetési kiadását 570.666.192 Ft-ban hagyja jóvá, amelyből a felhalmozási célú kiadás 249.251.507 Ft, a működési célú kiadások összege 321.414.685 Ft, finanszírozási célú kiadás 130.262.065 Ft.

(2) A tárgyévi költségvetési bevételek és kiadások különbözeteként a költségvetési hiány összege az alábbiak szerint kerül megállapításra:

a) előző évi maradványt nem tartalmazó költségvetési bevételek: ………………. Ft

b) finanszírozási műveleteket nem tartalmazó költségvetési kiadások: ……………………… Ft

c) a felhalmozási hiány összege: ……………….Ft.

(3) A költségvetési szervek bevételi és kiadási főösszegét az alábbiak szerint állapítom meg:

a) Önkormányzat: ……………… Ft

b) Polgármesteri Hivatal: ………………… Ft

c) Kecskédi Napközi Otthonos Óvoda: ……………….. Ft

Az intézmények költségvetései az Önkormányzat költségvetésének a részét képezik.

2. §

Az 1. §-ban megállapított bevételi főösszeg forrásonkénti és intézményenkénti bevételeit a 17. és 18. melléklet tartalmazza.

3. §

(1) A Képviselő-testület a 2023. évi költségvetés kiemelt kiadási előirányzatait intézményenkénti bontásban a 16. melléklet szerint állapítja meg.

(2) A szervezetekkel kötött támogatási szerződések elszámolási határideje 2024. január 31.

(3) A Képviselő-testület a felújítási előirányzatokat célonként, a fejlesztési kiadásokat feladatonként a 15. melléklet szerint állapítja meg.

(4) A rendelet 20. melléklete az engedélyezett létszámkeretet határozza meg.

(5) A rendelet 3. melléklete a 2023. évi normatívák alátámasztását tartalmazza.

(6) A rendelet 4. melléklete Kecskéd Község Önkormányzat 2023. évi közhatalmi bevételeinek tervét, 5. melléklete a működési célú bevételeket tartalmazza.

(7) A rendelet 6. melléklete a zárópénzkészlet kimutatást tartalmazza.

(8) A rendelet 7.-12. mellékletei Kecskéd Község Önkormányzat kiadásait tartalmazzákkötelező, önként vállalt és államigazgatási feladatok szerinti tagolásban.

(9) A rendelet 13. melléklete Kecskéd Község Önkormányzat szociális szolgáltatásokra és települési támogatásokra fordítható keretösszegét részletezését tartalmazza.

(10) A rendelet 14. melléklete az átadott pénzeszközöket részletezi.

(11) A rendelet 19. melléklete Kecskéd Község Önkormányzatának 2023. évi előirányzat felhasználási és likviditási terve.

(12) A rendelet 21. melléklete Kecskéd Község Önkormányzat 2023. évre tervezett közvetett támogatás nyújtását tartalmazza.

(13) A rendelet 22. melléklete Kecskéd Község Önkormányzat saját bevételeinek és fizetési kötelezettségeinek középtávú bemutatását tartalmazza.

(14) A rendelet 23. melléklete Kecskéd Község Önkormányzat több éves kihatással járó kötelezettségeit tartalmazza.

4. §

A Képviselő-testület az önkormányzat tartalékát ……………… Ft-ban hagyja jóvá. Felhasználásáról a többletigények, valamint az esetlegesen elmaradó bevételek figyelembe vételével a Képviselő-testület év közben határoz.

5. §

A Képviselő-testület az önkormányzat előző évi maradványát az éves beszámoló készítésekor állapítja meg a beszámolási és könyvvezetési kötelezettségekről szóló jogszabályoknak megfelelően.

# 2. Előirányzat felhasználás, önkormányzati feladatok pénzbeli támogatása

7. §

(1) A Képviselő-testület a Polgármesteri Hivatalnál köztisztviselői jogviszony keretében foglalkoztatottak 2023. évi illetménypótlékának alapját 46.380,- Ft-tal hagyja jóvá.

(2) 4) A Képviselő- testület a 2023. évi köztisztviselői cafetéria keret összegét bruttó …….. Ft. összegben határozza meg, mely a személyi juttatások között beépítésre kerül.

(2) A Képviselő-testület a polgármester 2023. évi cafetéria keretének összegét bruttó ………… Ft-ban határozza meg.

(3) A Képviselő-testület a költségvetési szerv által jutalmazásra fordítható összeg nagyságát az eredeti rendszeres személyi juttatások egy havi előirányzatának összegében határozza meg. Év közben – a lehetőségek figyelembe vételével – határozza meg az anyagi ösztönzés formáját, mértékét és a kifizetés lehetőségét.

# 3. A 2023. évi költségvetés végrehajtásának szabályai

9. §

(1) Kecskéd Község Önkormányzatának, a Kecskédi Polgármesteri Hivatalnak és az Önkormányzat intézményeinek bankszámla vezető pénzintézete a Takarékbank Zrt.

(2) A polgármester felhatalmazást kap pótlólagos működési vagy fejlesztési forrás elérését célzó pályázat benyújtásának elrendelésére, az esetleges saját forrás biztosítása mellett.

(3) A Képviselő-testület 1 millió forint keretösszeget biztosít a polgármester számára saját hatáskörben történő felhasználásra.

(4) A (2)-(3) bekezdésben kapott felhatalmazás alapján tett intézkedések esetében a polgármester a Képviselő-testületet utólag tájékoztatni köteles.

10. §

(1) A költségvetési szerv előirányzat módosítási jogköre tartós kötelezettséget nem keletkeztethet.

(2) A Képviselő-testület a házipénztárból történő készpénzes kifizetések körét az alábbiakban határozza meg:

a) személyi juttatások,

b) készletbeszerzések,

c) szolgáltatások,

d) önkormányzati ellátások.

11. §

A Képviselő-testület a 2024. évi költségvetési rendelete megalkotásáig felhatalmazza a polgármestert, hogy a 2024. évi költségvetési gazdálkodás zavartalan megkezdéséhez az intézmények részére az önkormányzatnak átutalt állami támogatás terhére, havonta a 2023. évi önkormányzati támogatás egyhavi összegének megfelelő összeget biztosítson.

12.§

(1) A gazdálkodás biztonságáért a Képviselő-testület, a gazdálkodás szabályszerűségéért a polgármester felelős.

(2) Ha az önkormányzat 30 napot elérő vagy meghaladó elismert tartozás állománya további 30 napig fennáll, és mértékét tekintve az önkormányzat éves eredeti kiadási előirányzatának 10%-át eléri, azt a polgármester haladéktalanul köteles jelenteni a Képviselő-testületnek.

**4. Záró rendelkezések**

13.§

(1) Ez a rendelet a kihirdetését követő napon lép hatályba.

(2) A rendelet rendelkezéseit 2023. január 1-jétől kell alkalmazni.

**Kocsis Gábor Grúber Zoltán**

jegyző polgármester