**Jelentés a két ülés közötti fontosabb eseményekről, a lejárt határidejű határozatok végrehajtásáról.**

**2022. December**

Utolsó Képviselő-testületi ülés időpontja: 2022. december 19.

**December**

19.

A képviselő-testület „Közmeghallgatást” tartott a Művelődési Házban.

19.

A Közmeghallgatást követően Képviselő-testületi ülés megtartására került sor.

19.

Ugyanezen a napon a Német Nemzetiségi Önkormányzat szintén „Közmeghallgatást” tartott.

20.

Az Orvoslakás felújítás kapcsán műszaki pótbejárásra került sor a műszaki ellenőr és a kivitelező részvételével.

20.

Falu karácsony ünnepség volt az Általános Iskola tornatermében. Az iskola ünnepi műsorát követően, amely megítélésem szerint színvonalas és ünnepélyes volt, a Képviselő-testület szeretet asztal megvendégelésre hívta meg a jelenlévőket.

2022.

december 22-től 2023. január 06-ig igazgatási szünet volt a Polgármesteri Hivatalban. A jelzett időszak alatt rendkívüli esemény nem történt a településen.

**2023. Január**

13.

Megtörtént az önkormányzathoz tartozó épületek kéményseprő általi ellenőrzése.

14.

A Képviselő-testület nevében a lakásán köszöntöttem Magasházi Lászlónét 95. születésnapja alkalmából. Átadtam a miniszterelnök köszöntő emléklapját és az önkormányzat ajándékát. A köszöntésen részt vett a Nemzetiségi Dalárda néhány tagja, akik énekekkel köszöntötték az ünnepeltet.

18.

Tatán a Polgármesteri Hivatalban az Által-ér Szövetség elnökségi ülésén vettem részt.

19.

Részt vettem Környén a ’A magyarországi németek elhurcolásának és elűzetésének” emléknapja alkalmából megrendezett megemlékezésen. Szentmise volt a Környei Római Katolikus Templomban, melynek keretében hangzottak el az ünnepi beszédek.

A szentmise után a vasútállomás melletti „Német elűzetés emlékművénél” koszorúzási ceremóniára került sor. A rendezvényen településünkről részt vett a Német Nemzetiségi Önkormányzat elnöke és sok kecskédi lakos is tiszteletét tette.

20.

A Komárom-Esztergom Vármegyei Önkormányzat megbízásából egy történész (Terplán Zoltán) „Megyekönyv” címmel kötetet ír, szerkeszt, amelyben minden megyei település szerepelni fog. A kiadvány helyi jelentőségű adatait és tematikáját egyeztettük.

22.

Ezen a télen első alkalommal hullott jelentősebb mennyiségű hó, amelyet Hartman József képviselő úr takarított el, melyről írásos anyagot juttatott el a „Képviselők” e-mail címre.

Ezúton is köszönöm a munkáját.

24.

A területi Vöröskereszt szervezésében véradás volt a Művelődési Házban.

25.

Egy érdeklődőnek (Szántó Szilvia) megmutattam az Óvodai bérlakást.

Kecskéd, 2023.01.30.

Grúber Zoltán

polgármester